RÅDETS FØRSTEBEHANDLINGSHOLDNING (EU) Nr. 4/2014

med henblik på vedtagelse af Europa-Parlamentets og Rådets forordning om ændring af Rådets forordning (EF) nr. 812/2004 om foranstaltninger vedrørende utilsigtede fangster af hvaler ved fiskeri

Vedtaget af Rådet den 3. marts 2014

2014/C 100/01

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 2,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg (1),

efter den almindelige lovgivningsprocedure (2), og

ud fra følgende betragtninger:

Rådets forordning (EF) nr. 812/2004 (3) tillægger Kommissionen beføjelse til at gennemføre nogle af nævnte forordnings bestemmelser. Efter Lissabontraktatens ikrafttræden er det hensigtsmæssigt at bringe disse beføjelser i overensstemmelse med artikel 290 og 291 i traktaten om Den Europæiske Unions funktionsmåde (TEUF).

Kommissionen bør med henblik på at sikre en effektiv tilpasning af visse bestemmelser i forordning (EF) nr. 812/2004 til tekniske og videnskabelige fremskridt, tillægges beføjelse til at vedtage retsakter i overensstemmelse med artikel 290 i TEUF for så vidt angår tekniske specifikationer og betingelser relateret til signal- og anbringelsesspecifikationer for anvendelse af akustiske alarmer. Det er navnlig vigtigt, at Kommissionen gennemfører passende høringer, bl.a. på ekspertniveau, under det forberedende arbejde. Kommissionen bør i forbindelse med forberedelsen og udarbejdelsen af delegerede retsakter sørge for samtidig, rettidig og hensigtsmæssig fremsendelse af relevante dokumenter til Europa-Parlamentet og Rådet.

For at sikre ensartede betingelser for gennemførelsen af de bestemmelser i forordning (EF) nr. 812/2004, der fastsætter regler for proceduren og formatet i forbindelse med medlemsstaternes rapportering, bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 (4) .

I betragtning af kravet om, at medlemsstaterne træffer de fornødne foranstaltninger med henblik på etablering af en streng beskyttelsesordning for hvaler i overensstemmelse med forordning (EF) nr. 812/2004, og som følge af manglerne ved nævnte forordning, som konstateret af Kommissionen, bør det senest den 31. december 2015 undersøges, om bestemmelserne i nævnte forordning om beskyttelse af hvaler er hensigtsmæssige og effektive. Kommissionen bør på grundlag af denne undersøgelse, og hvis det er relevant, forelægge et overordnet lovgivningsmæssigt forslag for Europa-Parlamentet og Rådet med henblik på sikring af en effektiv beskyttelse af hvaler, herunder gennem regionaliseringsprocessen.

VEDTAGET DENNE FORORDNING:

Artikel 1

I forordning (EF) nr. 812/2004 foretages følgende ændringer:

»1. Akustiske alarmer, der anvendes i henhold til artikel 2, stk. 1, skal være i overensstemmelse med de tekniske specifikationer og anvendelsesbetingelser, der er anført i bilag II. Med henblik på at sikre at bilag II til stadighed afspejler status med hensyn til tekniske og videnskabelige fremskridt tillægges Kommissionen beføjelse til at vedtage delegerede retsakter i overensstemmelse med artikel 8a for at ajourføre signalspecifikationerne og de dertil hørende anbringelsesspecifikationer i bilag II. Ved vedtagelsen af disse delegerede retsakter sikrer Kommissionen, at der er tilstrækkelig tid til gennemførelsen af sådanne tilpasninger.«.

Kommissionen kan vedtage gennemførelsesretsakter, som fastsætter nærmere regler for proceduren og formatet for aflægning af beretning, jf. artikel 6. Disse gennemførelsesretsakter vedtages efter undersøgelsesproceduren i artikel 8b, stk. 2.«.

1. Kommissionen bistås af udvalget for fiskeri og akvakultur, der er nedsat ved artikel 47 i Europa-Parlamentets og Rådets forordning (EU) nr. 1380/2013 (6) . Dette udvalg er et udvalg som omhandlet i Europa-Parlamentets og Rådets forordning (EU) nr. 182/2011 (7) .

5. En delegeret retsakt vedtaget i henhold til artikel 3, stk. 1, træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.

2. Beføjelsen til at vedtage delegerede retsakter, jf. artikel 3, stk. 1, tillægges Kommissionen for en periode på fire år fra den … (5) . Kommissionen udarbejder en rapport vedrørende delegationen af beføjelser senest ni måneder inden udløbet af fireårsperioden. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

(1) EUT C 11 af 15.1.2013, s. 85.

(2) Europa-Parlamentets holdning af 16.4.2013 (endnu ikke offentliggjort i EUT) og Rådets førstebehandlingsholdning af 3.3.2014. Europa-Parlamentets holdning af ….

(3) Rådets forordning (EF) nr. 812/2004 af 26. april 2004 om foranstaltninger vedrørende utilsigtede fangster af hvaler ved fiskeri og om ændring af forordning (EF) nr. 88/98 (EUT L 150 af 30.4.2004, s. 12).

(4) Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).

(5) Datoen for ændringsforordningens ikrafttræden.

(6) Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).

(7) Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).«.

RÅDETS BEGRUNDELSE

I. INDLEDNING

Den 8. august 2012 forelagde Kommissionen Rådet et forslag til Europa-Parlamentets og Rådets forordning om ændring af Rådets forordning (EF) nr. 812/2004 om foranstaltninger vedrørende utilsigtede fangster af hvaler ved fiskeri og om ændring af forordning (EF) nr. 88/98.

Europa-Parlamentet vedtog sin førstebehandlingsholdning den 16. april 2013.

Der fandt derefter forhandlinger sted mellem Europa-Parlamentet, Rådet og Kommissionen med henblik på at nå til enighed om forslaget. En sådan enighed blev opnået på en trilog den 30. januar 2014. Denne aftale blev efterfølgende godkendt af Gruppen vedrørende den Interne og den Eksterne Fiskeripolitik den 6. februar 2014 og af Europa-Parlamentets Fiskeriudvalg den 11. februar 2014.

Den 11. februar 2014 sendte formanden for Europa-Parlamentets Fiskeriudvalg en skrivelse til formanden for De Faste Repræsentanters Komité (1. afdeling), hvori det hedder, at hvis Rådet formelt fremsender sin egen førstebehandlingsholdning til Parlamentet, således som den foreligger i bilaget til nævnte skrivelse, vil han, efter at teksten er blevet endeligt gennemgået af jurist-lingvisterne i begge institutioner, henstille til Parlamentets plenarforsamling, at den ved Parlamentets andenbehandling godkender Rådets førstebehandlingsholdning uden ændringer.

Rådets førstebehandlingsholdning er rent faktisk i tråd med ovennævnte aftaletekst, således som den foreligger efter jurist-lingvisternes gennemgang.

Under behandlingen tog Rådet behørigt hensyn til den udtalelse, som Det Europæiske Økonomiske og Sociale Udvalg afgav den 14. november 2012 (1).

II. FORMÅL

Formålet med forslaget er at tilpasse Rådets forordning (EF) nr. 812/2004 til bestemmelserne i traktaten om Den Europæiske Unions funktionsmåde (»traktaten«), som skelner mellem på den ene side de beføjelser, der delegeres til Kommissionen til at vedtage almengyldige ikkelovgivningsmæssige retsakter, der udbygger eller ændrer visse ikkevæsentlige bestemmelser i den lovgivningsmæssige retsakt, jf. traktatens artikel 290, stk. 1, (delegerede retsakter), og på den anden side de beføjelser, der tildeles Kommissionen til at vedtage ensartede betingelser for gennemførelse af Unionens juridisk bindende retsakter, jf. traktatens artikel 291, stk. 2, (gennemførelsesretsakter).

Ved dette forslag er de beføjelser, som Kommissionen på nuværende tidspunkt tillægges i henhold til Rådets forordning (EF) nr. 812/2004, blevet ændret til foranstaltninger, der har karakter af henholdsvis delegation og gennemførelse:

— Kommissionen har foreslået, at den bemyndiges til at vedtage delegerede retsakter med henblik på at tilpasse de tekniske specifikationer og anvendelsesbetingelserne for akustiske alarmer.

— Kommissionen har foreslået, at den bemyndiges til at vedtage gennemførelsesretsakter vedrørende proceduren og formatet i forbindelse med medlemsstaternes rapporteringsforpligtelser.

III. ANALYSE AF RÅDETS FØRSTEBEHANDLINGSHOLDNING

A) Generelle bemærkninger

På grundlag af Kommissionens forslag har Europa-Parlamentet og Rådet ført forhandlinger, som førte til, at de to medlovgivere nåede til enighed, som skal følges i Rådets førstebehandlingsholdning. Teksten til Rådets holdning afspejler fuldt ud det kompromis, der blev opnået mellem de to medlovgivere, og som blev gengivet i Parlamentets skrivelse af 11. februar 2014, og som efterfølgende blev endeligt udformet af jurist-lingvisterne.

B) Centrale elementer

Det kompromis, der er afspejlet i Rådets førstebehandlingsholdning, indeholder følgende centrale elementer:

a) Vilkår for delegation af beføjelser til Kommissionen

Europa-Parlamentet tilsluttede sig Rådets forslag om at begrænse delegationen af beføjelser til Kommissionen både med hensyn til omfang og varighed:

— Omfanget af delegationen skal begrænses til at tillade ajourføring af signalspecifikationerne og de dertil hørende anbringelsesspecifikationer for anvendelse af akustiske alarmer, i lyset af den tekniske og videnskabelige udvikling

— Varigheden af delegationen skal begrænses til fire år, der stiltiende kan forlænges med perioder af samme varighed.

b) Undersøgelse

Rådet godkendte Europa-Parlamentets forslag om, at Kommissionen inden udgangen af 2015 foretager en undersøgelse af hensigtsmæssigheden og effektiviteten af Rådets forordning (EF) nr. 812/2004. Kommissionen bør på det grundlag, og hvis det er relevant, overveje at forelægge et overordnet lovgivningsforslag for Europa-Parlamentet og Rådet med henblik på sikring af en effektiv beskyttelse af hvaler, herunder gennem regionaliseringsprocessen.

IV. KONKLUSION

Rådets førstebehandlingsholdning afspejler fuldt ud det kompromis, der blev opnået i forhandlingerne mellem Rådet og Europa-Parlamentet med støtte fra Kommissionen.

(1) EUT C 11 af 15.1.2013, s. 85.